

**Субсидияланатын басым ауыл шаруашылығы дақылдарының әрбір түрі бойынша 2012 жылы оңтайлы себу мерзімдерін айқындау туралы**

Қостанай облысы Ұзынкөл ауданы әкімдігінің 2012 жылғы 30 мамырдағы № 163 қаулысы. Қостанай облысы Ұзынкөл ауданының Әділет басқармасында 2012 жылғы 15 маусымда № 9-19-179 тіркелді

      "Өсімдік шаруашылығы өнімінің шығымдылығы мен сапасын арттыруға жергілікті бюджеттерден субсидиялау қағидасын бекіту туралы" Қазақстан Республикасы Үкіметінің 2011 жылғы 4 наурыздағы № 221 қаулысының 12-тармағына сәйкес және "Қостанай ауыл шаруашылық ғылыми–зерттеу институты" жауапкершілігі шектеулі серіктестігінің ұсынысының негізінде, Ұзынкөл ауданының әкімдігі **ҚАУЛЫ ЕТЕДІ:**  
      1. Субсидияланатын басым ауыл шаруашылығы дақылдарының әрбір түрі бойынша 2012 жылы оңтайлы себу мерзімдері айқындалсын:  
      1) жаздық дәнді (бидай, арпа, сұлы, қара құмық) 15 мамырдан 5 маусымға дейін;  
      2) бұршақтұқымдастар (бұршақ, аңқа) 15 мамырдан 5 маусымға дейін;  
      3) майлы (рапс, күнбағыс, зығыр, қыша) 18 мамырдан 30 мамырға дейін;  
      4) күзгі дәнді (қара бидай, бидай) 15 тамыздан 1 қыркүйекке дейін;  
      5) картоп 10 мамырдан 31 мамырға дейін.  
      2. Осы қаулының орындалуын бақылау аудан әкімінің орынбасары Н.С. Болатовқа жүктелсін.  
      3. Осы қаулы алғаш ресми жарияланғаннан кейін қолданысқа енгізіледі.

*Аудан әкiмi                                Т. Ташмағамбетов*

*КЕЛІСІЛДІ:*

*"Ұзынкөл ауданының кәсіпкерлік*  
*және ауыл шаруашылық бөлімі"*  
*мемлекеттік мекемесінің бастығы*  
*\_\_\_\_\_\_\_\_\_\_\_\_\_\_\_\_\_\_\_ К. Аскаров*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК